2012 m. kovo 28 d. Bendrojo Teismo (penktoji kolegija) sprendimasEgan ir Hackett prieš Parlamentą
(Byla T‑190/10)
„Galimybė susipažinti su dokumentais – Reglamentas (EB) Nr. 1049/2001 – Buvusių Europos Parlamento narių padėjėjų registrai – Atsisakymas leisti susipažinti – Išimtis, susijusi su asmens privataus gyvenimo ir neliečiamumo apsauga – Fizinių asmenų apsauga tvarkant asmens duomenis – Reglamentas (EB) Nr. 45/2001“
1.                     Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Parlamento atsakymas į pradinį prašymą leisti susipažinti su dokumentais – Parlamento neinformavimas suinteresuotojo asmens apie teisę pateikti patvirtinamąjį prašymą – Ieškinio priimtinumas išimties tvarka (SESV 263 straipsnis; Europos Parlamento ir Tarybos reglamento Nr. 1049/2001 7 ir 8 straipsniai) (žr. 42–46 punktus)
2.                     Procesas – Ieškinys – Formos reikalavimai (Europos Parlamento ir Tarybos reglamento Nr. 1049/2001 7 ir 8 straipsniai; Teisingumo Teismo statuto 21 straipsnio pirma pastraipa; Bendrojo Teismo procedūros reglamento 44 straipsnio 1 dalies c punktas) (žr. 49–52 punktus)
3.                     Europos Sąjunga – Institucijos – Visuomenės teisė susipažinti su dokumentais – Reglamentas Nr. 1049/2001 – Teisės susipažinti su dokumentais išimtys – Asmens privataus gyvenimo ir neliečiamumo apsauga – Išimties taikymo sritis – Dokumentai, kurie buvo, bet nebėra prieinami visuomenei – Įtraukimas (Europos Parlamento ir Tarybos reglamento Nr. 1049/2001 4 straipsnio 1 dalies b punktas) (žr. 74–76 punktus)
4.                     Europos Sąjunga – Institucijos – Visuomenės teisė susipažinti su dokumentais – Reglamentas Nr. 1049/2001 – Teisės susipažinti su dokumentais išimtys – Asmens privataus gyvenimo ir neliečiamumo apsauga – Institucijos pareiga atlikti konkretų ir individualų dokumentų tyrimą – Pareiga motyvuoti – Apimtis (Europos Parlamento ir Tarybos reglamento Nr. 1049/2001 4 straipsnio 1 dalies b punktas) (žr. 88–101 punktus)
Dalykas
Prašymas panaikinti 2010 m. vasario 12 d. Europos Parlamento sprendimą, kiek juo atsisakyta leisti ieškovėms susipažinti su buvusių Europos Parlamento narių padėjėjų viešaisiais registrais.
Rezoliucinė dalis
1.
Panaikinti 2010 m. vasario 12 d. Europos Parlamento sprendimą, kiek juo atsisakyta leisti Kathleen Egan ir Margaret Hackett susipažinti su buvusių Europos Parlamento narių padėjėjų viešaisiais registrais.
2.
Nurodyti Parlamentui padengti K. Egan ir M. Hackett patirtas bylinėjimosi išlaidas bei atlyginti Bendrojo Teismo kasai sumas, avansu išmokėtas K. Egan teisinei pagalbai suteikti.
3.
Europos duomenų apsaugos priežiūros pareigūnas (EDAPP) padengia savo bylinėjimosi išlaidas.